**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 41460 / 5901 / 09.06.2022**

**R E F E R A T D E A P R O B A R E**

**privind aprobarea locației în Cetatea Medievală pentru amplasare bust Iancu de Hunedoara**

Iancu de Hunedoara a fost o personalitate dominantă a istoriei românești și maghiare din secolul al XV-lea, fiind deopotrivă voievod al Transilvaniei, guvernator al regatului Ungariei și căpitan suprem al Ungariei și al Transilvaniei. Pentru *o mai bună înțelegere și apreciere a lui Iancu de Hunedoara, precum și pentru îmbunătățirea* solidarității interetnice în Municipiul Târgu Mureș, apreciem că amplasarea unei statui a acestuia ar fi oportună.

 În acest sens, autoritățile locale au efectuat deja o serie de demersuri pentru localizarea unui amplasament propice, iar cetatea medievală din Municipiul Târgu Mureș constituie, în opinia noastră, locația cea mai potrivită pentru statuia lui Iancu de Hunedoara. Terenul respectiv aparține domeniului public al Municipiului Târgu Mureș, având C.F. nr. 136935 Târgu Mureș, prin urmare consiliul local având competența exclusivă de a hotărî asupra stabilirii amplasamentului statuii.

 În conformitate cu proiectul tehnic nr. 1076/2022 denumit ”Amplasare Bust Iancu de Hunedoara în cetatea Târgu Mureș”, întocmit de S.C. Proiect S.R.L., statuia, bustul ar urma să fie amplasată pe un soclu de piatră, care va avea înălțimea de 1,70 m, de formă dreptunghiulară de 0,90 m x 0,80 m, având ca elemente decorative unele profile de pe bastioanele cetății medievale din Târgu Mureș. Amplasamentul propriu-zis este prezentat în anexa I a proiectului de hotărâre propus și este situat în incinta cetății medievale, având în spatele său turnul puternic al bisericii, lângă o alee pietonală, care în prezent este un spațiu verde.

În sensul celor prezentate mai sus, propunem adoptarea proiectului de hotărâre alăturat, în conformitate cu competențele consiliului local de a asigura conservarea, restaurarea și punerea în valoare a monumentelor istorice și de arhitectură, conferite prin art. 129, alin. (7) al O.u.G. nr. 57/2019 privind Codul Administrativ.

**Aviz favorabil al Administrației Domeniului Public Director S.P.U.M.**

 Director A.D.P. Vary Florentina Maria

 ing. Moldovan Florian

 **\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea locației în Cetatea Medievală pentru amplasare bust Iancu de Hunedoara**

**Având în vedere:**

a) Referatul de aprobare nr. 41460 / 5901 / 09.06.2022, inițiat de Primar prin Serviciul Public Administrația Domeniului Public *privind aprobarea locației în Cetatea Medievală pentru amplasare bust Iancu de Hunedoara*;

b) Raportul Comisiilor de specialitate din cadrul Consiliului local municipal Târgu Mureș,

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

d) Raportul Direcției Arhitect Șef nr. \_\_\_\_\_\_\_\_\_\_\_\_\_\_\_;

**În conformitate cu prevederile:**

* Art. 25 din Legea nr. 350/2001 privind amenajarea teritoriului și urbanismul, cu modificările și completările ulterioare;
* Art. 2 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
* Art. 2 din Legea nr. 120/2006 a monumentelor de for public;

În temeiul art. 129, alin. (1), alin. (2), lit. “b” și ”d”, alin. (4), lit. d) și e, alin. (7), lit. j), ale art. 139, alin. (1), art. 196, alin. (1), lit. a) si ale art. 243, alin. (1), lit. a) din O.U.G. nr. 57/2019 privind Codul Administrativ;

**H o t ă r ă ș t e:**

**Art. 1.** Se aprobă amplasamentul pentru bustul Iancu de Hunedoara în Cetatea Medievală conform Anexei nr. 1.

**Art.** **2.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public, Serviciul Public de Utilități Municipale și Direcția Arhitect Șef.

**Art. 3.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administraţiei Domeniului Public;
* Serviciului Public de Utilități Municipale;
* Direcția Arhitect Șef

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**